Frsm . minni hluta viðskn. ( Sigurður Kári Kristjánsson ) ( S ) ( andsvar ) : Virðulegi forseti . Stjórnvald sem hefur valdheimildir getur alltaf beitt vægari úrræðum en mælt er fyrir um í lögunum . Það hefur gripið um sig alvarlegur misskilningur hjá hv. þingmanni ef hann telur að frumvarpið feli ekki í sér heimildir til handa Samkeppniseftirlitinu til þess að skipta upp fyrirtækjum . Út á það gengur 2. gr. frumvarpsins . Hér er lagt til að Samkeppniseftirlitið hafi heimildir til þess að skipta upp fyrirtækjum eða fyrirskipa breytingar á skipulagi fyrirtækja án þess að fyrirtækin hafi gerst sek um brot á samkeppnislögum , segir Jóna Björk Helgadóttir héraðsdómslögmaður fyrir hönd Samkaupa í umsögn sinni til nefndarinnar . Jóna Björk er fær samkeppnislagalögfræðingur og starfaði , held ég , í áratug hjá Samkeppniseftirlitinu . Ég tel ( Forseti hringir . ) að hún sé ágætlega fær um að meta innihald frumvarpsins þótt hv. þingmaður sé ósammála .